Diari Oficial de la Generalitat Valenciana


Sumari del DOGV 6465, del 22-02-2011 (2011/2031)

RESOLUCIÓ de 18 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni marc de col·laboració entre l'Institut Superior d'Ensenyances Artístiques de la Comunitat Valenciana (ISEACV) i la Fundació Societat de Concerts d'Albacete (SOCA) en acord amb la Universitat de Castella-La Manxa (UCLM).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6465

Data del DOGV
:   22-02-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/2031


Data del document
:   18-02-2011

Organisme emissor
:   Conselleria d'Indústria, Comerç i Innovació

Tipus de document
:   Resolució

RESOLUCIÓ de 18 de febrer de 2011, de la directora general del Secretariat del Consell, de la Conselleria d'Indústria, Comerç i Innovació, per la qual es disposa la publicació del Conveni marc de col·laboració entre l'Institut Superior d'Ensenyances Artístiques de la Comunitat Valenciana (ISEACV) i la Fundació Societat de Concerts d'Albacete (SOCA) en acord amb la Universitat de Castella-La Manxa (UCLM).  
 [2011/2031]  
L'Institut Superior d'Ensenyances Artístiques (ISEACV) i la Fundació Societat de Concerts d'Albacete (SOCA) han subscrit, després de la tramitació prèvia reglamentària, el 3 de desembre de 2010, un Conveni marc de col·laboració.  
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0146/2011, i que figura com a annex d'esta resolució.  
València, 18 de febrer de 2011.- La directora general del Secretariat del Consell: Mª Teresa Lleó Alonso.  
Conveni marc de col·laboració entre l'Institut Superior d'Ensenyances Artístiques de la Comunitat Valenciana (ISEACV) i la Fundació Societat de Concerts d'Albacete (SOCA) en acord amb la Universitat de Castella-la Manxa (UCLM).  
València, 3 de desembre de 2010  
Reunits  
D'una part, el conseller d'Educació Alejandro Font de Mora Turón, en qualitat de president de l'Institut Superior d'Ensenyances Artístiques de la Comunitat Valenciana (d'ara en avant ISEACV), actuant segons les funcions establides en l'article 6, apartats 1 i 2c, de la Llei 8/2007, de 2 de març, de la Generalitat, d'Ordenació de Centres Superiors d'Ensenyances Artístiques i de la creació de l'Institut Superior d'Ensenyances Artístiques de la Comunitat Valenciana (DOCV núm. 5.466, 08-03-07) i l'article 48, apartat 2.b, dels Estatuts de l'ISEACV, aprovats per mitjà de Decret 82/2009, de 12 de juny, del Consell, pel qual s'aproven els Estatuts de l'Institut Superior d'Ensenyances Artístiques de la Comunitat Valenciana (DOCV núm. 6.037, 17-06-09).  
D'una altra part, Antonio Soria Alemany, president de la Fundació Societat de Concerts d'Albacete (Fundació SOCA), actuant en nom seu i representació en virtut de les competències que li han sigut atribuïdes en l'article 7, apartat a, de l'escriptura pública de creació de la Fundació inscrita en el Registre de Fundacions de la Junta de Comunitat de Castella-la Manxa amb número AB-040 en data 18/19/2002.  
Es reconeixen mútuament capacitat per a l'atorgament del present conveni de col·laboració, i, en virtut d'això  
Exposen  
Que l'Institut Superior d'Ensenyances Artístiques de la Comunitat Valenciana té com a fins, segons indica en el títol VI, article 51, dels seus estatuts, la contribució al desenrotllament cultural, social i econòmic de la societat, promovent la creació i el foment del pensament crític, amb vista a aconseguir una educació integral de la persona, i procurar la major projecció possible de les seues activitats, així com la possibilitat d'organitzar, dins de les activitats d'extensió educativa i cultural, tasques d'inserció dels seus titulats i titulades en el mercat laboral, de formació i reciclatge de col·lectius, amb dificultats d'accés a este o de promoció, de voluntariat i col·laboració social, d'intercanvis d'estudiants, de professors i professores, i d'investigadors i investigadores amb altres centres superiors o universitats nacionals o estrangeres, així com activitats formatives puntuals.  
Que l'Institut Superior d'Ensenyances Artístiques de la Comunitat Valenciana està interessat a procurar la major projecció possible de les seues activitats.  
Que l'Institut Superior d'Ensenyances Artístiques de la Comunitat Valenciana està interessat, així mateix, a proposar i realitzar activitats d'extensió educativa i cultural, de manera que s'afavorisca la inserció, formació, promoció i intercanvi d'estudiants, personal docent i investigador amb altres centres superiors o universitats nacionals o estrangeres, així com promoure activitats formatives puntuals.  
Que la Fundació Societat de Concerts d'Albacete és una entitat cultural privada de caràcter social, sense ànim de lucre, que té com a objecte fomentar i difondre la cultura musical, fenomen expressiu de l'autonomia de la voluntat, per mitjà de l'organització de concerts, conferències i qualsevol manifestació que puga afavorir l'objecte per al qual es va constituir, tenint com a objectiu principal la dinamització musical a Castella-la Manxa per a contribuir, com a fi social d'orde cívic, a millorar la qualitat de vida dels seus habitants, considerant entre les seues prioritats la importància de contribuir al fluix intercomunitari del coneixement i experiència artística i cultural dins i fora d'Espanya a través dels seus propis mitjans i de les múltiples entitats afins a la Fundació.  
Que la Fundació Societat de Concerts d'Albacete està interessada a col·laborar amb l'Institut Superior d'Ensenyances Artístiques de la Comunitat Valenciana per mitjà de la firma del present conveni i amb la Universitat de Castella-la Manxa (per mitjà del document firmat a Albacete, el dos d'abril de dos mil nou, en presència de la directora de l'Institut Superior d'Ensenyances Artístiques de la Comunitat Valenciana), en el desenrotllament conjunt d'activitats d'extensió universitària, educativa, cultural que els són de la seua competència, a través de diverses línies d'acció compreses per l'ISLIM (Institut Superior de Llenguatge i Interpretació Musical), segons l'acord del Patronat de la Fundació de 25 de març de 2009.  
Amb fonament en tot allò que queda exposat i sent palesa la voluntat de col·laboració de les institucions compareixents, ambdós parts acorden la subscripció del present conveni, que es regirà per les següents   
Clàusules  
Primera  
El present acord va destinat a fomentar la dinamització musical i d'aquelles àrees artístiques i culturals afins i complementàries entre l'Institut Superior d'Ensenyances Artístiques de la Comunitat Valenciana i l'ISLIM (estudiants i personal docent i investigador d'ambdós entitats), en coordinació amb la Universitat de Castella-la Manxa, segons s'advertix en el preàmbul del present conveni.  
Segona  
Els acords adoptats a l'empara del present conveni estan dirigits a alumnes matriculats en les activitats generades per les entitats esmentades en la primera clàusula del present conveni.  
Tercera  
L'ISLIM, segons l'acord del Patronat de la Fundació Societat de Concerts d'Albacete i la pertinent comunicació al Protectorat de la Conselleria d'Administracions Públiques de la comunitat autònoma de Castella la-Manxa (o òrgan competent segons legislació vigent), estarà integrat en el seu Consell Rector per la directora de l'Institut Superior d'Ensenyances Artístiques de la Comunitat Valenciana, el vicerector del Campus Universitari d'Albacete i Projectes Innovadors de la Universitat de Castella-la Manxa i el president de la Fundació Societat de Concerts d'Albacete (o persones en qui deleguen), amb la principal funció de definir les diverses línies d'actuació (estructura, temporalització, recursos i dotació econòmica i acadèmica) en mutu benefici de les parts a realitzar tant en l'àmbit geogràfic de la Comunitat Valenciana i Castella-la Manxa com en altres marcs geogràfics que puga generar la projecció de les seues activitats.  
Quarta  
A fi de complir els seus objectius, el Consell Rector de l'ISLIM es reunirà dins del termini i la en forma escaient que acorden prèviament els seus integrants, alçant acta o document acreditatiu amb el contingut dels acords adoptats en les reunions celebrades en l'exercici de les seues funcions, que s'incorporarà al registre de l'ISLIM amb còpia per a les parts.  
Quinta  
Qualsevol incorporació de persona física o jurídica en els òrgans de govern, consultius o de participació de l'ISLIM haurà de comptar amb l'aprovació del seu Consell Rector.  
Sexta  
Este conveni entrarà en vigor l'endemà de ser firmat, tindrà una vigència d'un any, i serà automàticament prorrogat per anualitats successives, excepte denúncia per alguna de les parts amb almenys tres mesos d'antelació.  
En prova de conformitat, firmen el present conveni, per triplicat i a un sol efecte, en el lloc i la data indicats  
El president de l'ISEACV   
Alejandro Font de Mora Turón  
El president de la Fundació SOCA  
Antonio Soria Alemany